Posted by: marlize | 2011/09/21
my dogertjie is nou 2 jaar oud en soms as sy huil sal sy haar uithuil en ophou asem haal. Maar dit was nou al twee keer so erg dat sy inmekaar trek. Dan sal sy bykom net om slap te word en heeltema op te hou asem haal. Dan moet ons haar mond tot mond asemhaling gee. Kan dit epilepsie wees.
Hierdie is nie epilepsie nie, maar tipiese 'breath holding' aanvalle. Hierdie probleem kom baie dikwels voor onder kinders van hierdie ouderdom. Aanvalle sal plaasvind wanneer sy nie haar sin kan kry nie of wanneer sy baie kwaad word. As haar ouers sal julle natuurlik erg skrik wanneer sy ophou met asemhaling, maar sy sal altyd weer vanself begin asemhaal. Sy sal miskien baie bleek lyk en ook miskien effens blou wees in haar gesig maar sy sal weer begin om asem te haal. Blaas saggies op haar gesig wanneer sy 'n aanval kry. Sy sal hierdie gewoonte redelik gou ontgroei.